Eyɔ̌ŋ tē wāyi kɔ́bɔ̄ á mís mə́ Ńtondôbə Zambá woe nâ, mə̌ man yǎ vǎ ngab mənduga á ndá dzam. Owé, mə və́ yǎ dzɔ mǎn Lévi, ǹtɔbɔ, ǹkús ai mǎn nyūí, anə́ ó ngābénde ma á mə̄mvéndé móe, ma ndzí kig daŋ mvéndé dzóe tɔ dzyǎ, ńdɔ̄ fə ma ndzí kig dzɔ́ vóan. 14Ma ndzí kig dí dzóm éyɔŋ mə ngábə́ á məyəb, ma ndzí kig dí dzóm ziŋ é tɔ̄á mvid, ma ndzí kig dzɔ́ túnī bə̄wú, mə ngábɔ ebúg Ńtondôbə Zambá wama məwóg, mə ngábɔ̄ é mam mə́sə a ngábénde ma. 15Bəbə́gə̄ á sí mú á ó tɔá á ḿfūfúb étɔbɔgɔ wóe á yób wē, ó və ayɔŋ dóe Ísraɛ̂l ǹtótōmaamaa, ó máā fə é sí ó ngāvə́ bíā, ḿból ó ngākag bətará, é sí yāfúguzu ai mənyáŋ ai wé.